**Daw'r polisi hwn o Lawrlyfr Staff a baratowyd ar gyfer Menter Iaith Gorllewin Sir Gâr ym Mawrth 2015**

Os ydych yn defnyddio'r ddogfen hon cofiwch ychwanegu logo eich menter ac unrhyw fanylion priodol.

**Polisi Defnydd o E-bost a’r We**

Caniateir ac anogir defnydd o e-bost a’r We gan staff cyflogedig Menter \_\_\_\_\_\_\_\_\_\_\_\_\_\_\_\_\_\_\_\_ble mae’r defnydd hwnnw yn cefnogi nod ac amcanion y busnes.

Fodd bynnag, mae gan Menter \_\_\_\_\_\_\_\_\_\_\_\_\_\_\_\_\_\_\_\_bolisi ar gyfer defnydd o e-bost a’r We lle mae gofyn i staff cyflogedig sicrhau eu bod yn:

* cydymffurfio gyda deddf gwlad gyfredol
* defnyddio e-bost a’r We mewn modd derbyniol
* osgoi creu risg busnes diangen i’r cwmni wrth gamddefnyddio e-bost neu’r We

**Ymddygiad Annerbyniol**

### Yn arbennig, y mae’r canlynol yn cael eu tybio i fod yn ddefnydd neu ymddygiad annerbyniol gan staff cyflogedig

### E-bost:

* Defnydd o e-bost ar gyfer cynnal sgyrsiau personol sydd y tu allan i gylch gwaith, yn ystod oriau gwaith. Caniateir gwneud hyn cyn 8.30 ac ar ôl 17.30 ac yn ystod yr hanner awr ginio rhwng 12.30 ac 1.00 yn unig.
* Defnydd o sustemau cyfathrebu a thechnoleg gwybodaeth i sefydlu busnesau personol neu i anfon llythyrau cadwyn
* Blaenyrru negeseuon cwmni cyfrinachol i unigolion allanol
* Dosbarthu, dosrannu neu storio delweddau, testun neu ddeunyddiau a allai gael eu hystyried yn anweddus, pornograffig, aflan neu anghyfreithlon
* Dosbarthu, dosrannu neu storio delweddau, testun neu ddeunyddiau a allai gael eu hystyried yn sarhaus neu’n ymosodol, lle mae’r cyd-destun yn ymosodiad personol, yn hiliol neu yn rhywiaethol
* Cyrchu deunydd sydd o dan hawlfraint mewn modd sydd yn torri’r hawlfraint honno
* Torri i mewn i’r sustem neu ddefnydd anawdurdodedig o gyfrinair neu *mailbox*
* Darlledu barn bersonol ddigymell ar faterion cymdeithasol, gwleidyddol, crefyddol neu faterion eraill sydd y tu allan i faes busnes
* Trosglwyddo deunyddiau hysbysebu neu fasnachol digymell sydd y tu allan i fusnes y cwmni
* Ymgymryd â gweithgareddau bwriadol sydd yn gwastraffu ymdrech staff neu adnoddau’r rhwydwaith
* Cyflwyno yn fwriadol unrhyw ffurf ar feirws i’r rhwydwaith corfforaethol
* Agor ebyst ‘junk’.

**Y We:**

* Ymweld â safleoedd rhyngrwyd sydd yn cynnwys deunyddiau aflan, ffiaidd neu bornograffig
* Defnyddio’r cyfrifiadur i gyflawni unrhyw ffurf ar dwyll, neu ladrad meddalwedd/ cerddoriaeth
* Defnyddio’r We i anfon deunyddiau sarhaus neu ymosodol i eraill
* Ymweld â safleoedd cymdeithasu megis Facebook, Bebo, MSN ac eraill ar gyfrifiaduron y Cwmni o gwbl. Bydd rhai aelodau staff yn cael gwneud hyn i bwrpas gwaith gyda chaniatâd penodol y Prif Swyddog.
* Lawrlwytho meddalwedd masnachol neu unrhyw ddeunyddiau o dan hawlfraint sydd yn perthyn i drydydd parti, oni bai ei fod yn cael ei ganiatáu o dan gytundeb masnachol neu drwydded arall tebyg
* Hacio i mewn i ardaloedd anawdurdodedig
* Creu neu drosglwyddo deunydd difrïol
* Ymgymryd â gweithgareddau sydd yn gwastraffu ymdrech staff neu adnoddau’r rhwydwaith
* Cyflwyno yn fwriadol unrhyw ffurf ar feirws cyfrifiadurol i’r rhwydwaith corfforaethol
* Ymweld â safleoedd gwe i bwrpas personol. Caniateir gwneud hyn cyn neu ar ôl gwaith (hynny yw cyn 9.00 neu ar ôl 5.00 neu amser cinio 12.30 -1.00 yn unig)

**Cyffredinol:**

* Am resymau Diogelu Data, ni ddylech ddangos enwau yn y bar cyfeiriadau pan fyddwn yn cylchredeg e-byst i gleientiaid. Dylech ddefnyddio dull ‘danfon dall’ (blind-copies).
* Peidiwch ar unrhyw gyfrif ag ymateb i e-byst ‘phishing’ sydd yn eich cymell i ymweld â gwefannau lle gofynnir i chi gadarnhau manylion personol megis rhifau cyfrif banc, cyfrineiriau ac ati.

### Monitro

Mae Menter \_\_\_\_\_\_\_\_\_\_\_\_\_\_\_\_\_\_\_\_yn derbyn bod defnydd o e-bost a’r We yn arf busnes gwerthfawr. Fodd bynnag, mae camddefnydd o’r cyfleuster hwn yn gallu cael effaith negyddol ar gynhyrchiant gweithwyr ac ar enw da’r cwmni.

Hefyd, darperir adnoddau e-bost a’r We ac adnoddau perthynol, at ddefnydd busnes. Felly, mae’r cwmni yn cadw’r hawl i fonitro unrhyw systemau ac archwilio unrhyw ddata a gofnodir ar y systemau hynny, gan gynnwys monitro achlysurol (spot-checks) a monitro rheolaidd.

### Gweithredu Camau Disgyblu

### Gallai methiant i gydymffurfio gyda’r polisi hwn gan aelod o staff arwain at weithredu camau disgyblu yn ei erbyn o dan Bolisi Disgyblu Menter Gorllewin Sir Gâr, er enghraifft rhybudd geiriol, rhybudd ysgrifenedig, neu ddiswyddo mewn achosion o gamymddwyn dybryd (gross misconduct).